Document ID: 31977R0231

Uredba Komisije (EGS) št. 231/77
z dne 2. februarja 1977
o spremembi Uredbe (EGS) št. 616/72 o podrobnih pravilih za uporabo izvoznih nadomestil in prelevmanov za oljčno olje
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1707/73 [2],
ob upoštevanju Uredbe Sveta št. 162/66/EGS z dne 27. oktobra 1966 o trgovini z oljem in mastmi med Skupnostjo in Grčijo [3],
ob upoštevanju Uredbe Sveta št. 171/67/EGS z dne 27. junija 1967 o izvoznih nadomestilih in prelevmanih na oljčno olje [4], kakor je bila nazadnje spremenjena z Uredbo (EGS) št. 2429/72 [5], in zlasti člena 11 Uredbe,
ker člen 2 Uredbe Komisije (EGS) št. 616/72 z dne 27. marca 1972 o podrobnih pravilih za uporabo nadomestil in prelevmanov pri izvozu oljčnega olja [6], kakor je bila nazadnje spremenjena z Uredbo (EGS) št. 503/76 [7], določa, da se odobri uvoz brez prelevmanov iz člena 9 Uredbe št. 171/67/EGS, za oljčno olje take kakovosti, za katerega velja gotovinsko nadomestilo;
ker se gotovinsko nadomestilo odobrava samo za oljčno olje določene kakovosti in v nekaterih oblikah ponudbe; ker je treba zagotoviti, da se uvoz brez prelevmanov lahko odobri le pri izvozu proizvodov in oblikah ponudbe, za katere se dejansko lahko odobri gotovinsko nadomestilo, da se s tem preprečijo transakcije, ki ne ustrezajo običajnim izvoznim postopkom;
ker so ukrepi, predvideni s to uredbo, v skladu z mnenjem Upravljalnega odbora za olja in masti,
SPREJELA NASLEDNJO UREDBO:
Člen 1
Člen 2 Uredbe (EGS) št. 616/72 se spremeni tako, da se glasi:
"Dovoljenje za uvoz brez prelevmanov iz člena 9(1) Uredbe št. 171/67/EGS je pogojeno z izvozom oljčnega olja take kakovosti in oblike ponudbe, za katere velja gotovinsko nadomestilo z dnem vložitve zahtevka za tako dovoljenje."
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. februarja 1977

Labels: 3
17